INOX บวกต่อเนื่อง ทำนิวไฮตั้งแต่เข้าตลาด!
INOX บวกต่อเนื่อง ทำนิวไฮตั้งแต่เข้าตลาด! ล่าสุด ณ เวลา 10.34 น. ราคาอยู่ที่ 2.78 บาท บวก 0.48 บาท หรือ 20.87% สูงสุดที่ 2.96 บาท ต่ำสุดที่ 2.50 บาท มูลค่าซื้อขายที่ 147.07 ล้านบาท
5 ม.ค. 2560

ผู้สื่อข่าวรายงานว่า ราคาหุ้นบริษัท โพสโค-ไทยน๊อคซ์ จำกัด (มหาชน) หรือ INOX ณ เวลา 10.34 น. ราคาอยู่ที่ 2.78 บาท บวก 0.48 บาท หรือ 20.87% สูงสุดที่ 2.96 บาท ต่ำสุดที่ 2.50 บาท มูลค่าซื้อขายที่ 147.07 ล้านบาท ขณะที่ดัชนีตลาดหุ้นไทยโดยรวมบวก 0.59%

โดยราคาหุ้น INOX มีการปรับตัวขึ้นแรงเป็นวันที่ 7 ติดต่อกันนับตั้งแต่ราคาหุ้นอยู่ที่ระดับ 1.17 บาท ณ วันที่ 26 ธ.ค.59
ล่าสุด INOX ได้ออกมาชี้แจงหลังตลาดหลักทรัพย์ฯ ได้มีการสอบถามถึงพัฒนาการที่อาจส่งผลต่อราคาหลักทรัพย์ ของบริษัท เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า เพื่อให้ผู้ถือหุ้น และหรือ ผู้ลงทุน ได้มีข้อมูลในการประกอบการตัดสินใจลงทุนอย่างครบถ้วน
โดยบริษัทชี้แจงว่าบริษัทไม่มีพัฒนาการใดๆ ที่ยังไม่ได้เปิดเผย หรือไม่มีสารสนเทศที่มีนัยสำคัญที่บริษัทอยู่ระหว่างการพิจารณา และอาจเปิดเผยต่อตลาดหลักทรัพย์ ในระยะเวลาอันใกล้ เช่น  การเพิ่มทุน  การร่วมทุนการได้มา หรือจำหน่ายไปซึ่งทรัพย์สิน หรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป 